Aflat în carantină în penitenciar, Cătălin Cherecheș a intrat în greva foamei. "Fostul primar a refuzat să mănânce încă de când a fost adus în România din Germania, respectiv în urmă cu două zile, spun surse din cadrul ANP.
Surse din penitenciare au explicat care este starea actuală a deținutului Cătălin Cherecheș. El ar fi intrat în greva foamei încă de când a fost adus în țară, la penitenciarul Arad, unde nu a vrut nici măcar micul dejun.
În prezent, el se află la Penitenciarul Rahova, unde a intrat conform procedurilor, în carantină. După 21 de zile el va fi transferat, cel mai probabil la Penitenciarul Aiud.
La Rahova, afirmă sursele din penitenciare, Cherecheș are condiții bune, iar celula este proaspăt renovată, cu termopane, pat nou și lenjerie bună, drept urmare refuzul acestuia de a se hrăni nu ar avea o motivație reală.